31991L0173
L 085/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 21 март 1991 година
относно девето изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
(91/173/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100a от него,
като взе предвид предложението на Комисията (1),
в сътрудничество с Европейския парламент (2),
като взе предвид становището на Икономическия и социален комитет (3),
като има предвид, че необходимостта от приемане на мерки за продължителното изграждане на вътрешния пазар в периода до 31 декември 1992 г.; като има предвид, че вътрешният пазар е пространство без граници между държавите, в което е гарантирано свободното движение на стоки, хора, услуги и капитали;
като има предвид, че както пентахлорфенолът (CAS № 87-86-5), така и неговите съединения са вещества, опасни за човека и околната среда, по-специално за водната среда; като има предвид, че следва да се регламентира употребата на тези вещества;
като има предвид, че вече въведените от държавите-членки ограничения върху пускането на пазара и употребата на гореспоменатите вещества и съдържащите ги препарати засягат пряко изграждането и функционирането на вътрешния пазар; като има предвид, че законодателствата на държавите-членки в този област следва да бъдат сближени, а впоследствие и приложение I към Директива 76/769/ЕИО (4), последно изменена с Директива 89/678/ЕИО (5), да бъде изменено;
като има предвид, че Комисията ще изготви координирана стратегия на Общността за пускането на пазара и за употребата на химическите продукти, използвани за консервацията на дърво; като има предвид, че тази стратегия ще се основава на информациите, които ще ѝ представят държавите-членки, и по-специално на оценката на риска за човека и за околната среда, като взима под внимание различните проблеми, свързани с консервирането на дърво в държавите-членки;
като има предвид, че понастоящем законодателството на Общността относно евентуалното приемане от държавите-членки на по-строги ограничения за употреба на въпросните вещества и препарати на работното място, не е предмет на настоящата директива,
ПРИЕ НАСТОЯЩАТА ДИРЕКТИВА:
Член 1
В приложение I към Директива 76/769/ЕИО, се добавя следната точка:
23. Пентахлорфенол (CAS № 87-86-5) и неговите соли и естери
не се използват в концентрация, равна или по-голяма от 0,1 % от масата на пусканите на пазара вещества и препарати.
Като изключение тази разпоредба не се прилага за веществата и препаратите, предназначени за употреба в промишлени инсталации, при които емисията и/или изхвърлянето на пентахлорфенол (PCP) е в по-големи количества от препоръките на съществуващото законодателство:
a)
за обработката на дървен материал.
Въпреки това, обработеният дървен материал не може да се използва:
-
за вътрешна декорация на сгради независимо от предназначението им (битови, служебни, за свободното време),
-
за производство на контейнери за развъдни цели и повторно третиране, както и за производство на опаковки, които могат да влязат в контакт с или на други материали, което да доведе до замърсяване на суровините, междинните и/или крайните продукти, предназначени за консумация от човека и/или животните, и евентуалната им повторна обработка;
б)
за импрегнирането на влакна и устойчиви тъкани, които не са предназначени за направата на облекло или мебелна декорация;
в)
като реактив в синтеза и/или преработката на продукти, използвани в промишлените процеси;
г)
със специално изключение, за всеки отделен случай държавите-членки могат да разрешат на тяхна територия специалисти да извършват третиране на място на сградите, представляващи културно, художествено и историческо наследство, или при спешни случаи, възстановителна обработка на дървен материал и зидария, заразени с плесени Serpula lacrymans и други плесени.
Тези изключения се преразглеждат в светлината на постиженията на научното и техническото познание, най-късно три години след прилагането на настоящата директива.
Във всеки случай обаче:
a)
пентахлорфенолът, използван самостоятелно или като съставка на препарати, попадащи в рамките на горните изключения, трябва да има общо съдържание на хексахлородибензопарадиоксин (H6CDD), не повече от четири части на милион (ppm);
б)
тези вещества и препарати не могат:
-
да бъдат пускани на пазара освен в опаковки с вместимост от 20 литра и повече,
-
и пускани на пазара за продажба на масовия потребител.
Без да се засяга прилагането на други разпоредби на Общността по отношение на класификацията, опаковането и етикетирането на опасните вещества и препарати, на опаковката на въпросните препарати, трябва четливо и неизличимо да бъде изписан следният текст:
„Само за професионална и промишлена употреба“.
В допълнение, това изискване не се отнася за отпадъците, обхванати от Директиви 75/442/ЕИО и 78/319/ЕИО.“
Член 2
1. Държавите-членки представят на Комисията преди 31 декември 1991 г. текста на основите разпоредби от националните си законодателства, които приемат в областта, уредена с настоящата директива.
2. Държавите-членки въвеждат в действие законовите, подзаконовите и административните разпоредби, необходими, за да се съобразят с настоящата директива преди 1 юли 1992 г. Те информират незабавно Комисията за това.
Член 3
Адресати на настоящата директива са държавите-членки.
Съставено в Брюксел на 21 март 1991 година.